‘હેટ સ્ટોરી ૩’ ઉપરાંત આ વીકમાં ‘ઍન્ગ્રી ઇન્ડિયન ગૉડેસિસ’ અને ‘કજરિયા’ નામની બે નાની ફિલ્મો પણ રિલીઝ થઈ રહી છે. આ બન્ને ફિલ્મોમાંથી ‘ઍન્ગ્રી ઇન્ડિયન ગૉડેસિસ’ને ઇન્ડિયાની પહેલી ફીમેલ-ફ્રેન્ડશિપ આધારિત ફિલ્મ ગણાવવામાં આવી રહી છે. આ ફિલ્મમાં સારાહ જેન ડાયસ, સંધ્યા મૃદુલ, અનુષ્કા મનચંદા, રાજશ્રી દેશપાંડે જેવી ઍક્ટ્રેસ છે. છોકરીઓમાં પણ એક છોકરો જીવતો હોય છે એ વાતને સમજાવતી આ ફિલ્મમાં પાંચ ફ્રેન્ડ્સ છે જે બધા જ પ્રકારની છોકરા જેવી ધીંગામસ્તી કરવાનું જાણે છે અને કરે પણ છે. અલગ-અલગ કલ્ચર, ફૅમિલી અને સ્ટેટસમાંથી આવતી આ પાંચ ફ્રેન્ડ્સ એકમેકની બાજુમાં હંમેશાં ઊભી રહે છે, પણ એક સમય એવો આવે છે કે બધાની લાઇફમાં ઉતાર-ચડાવની હારમાળા શરૂ થઈ જાય છે.